Under VM i turn 2019 fikk USA best karakter i kvalifiseringsrunden, slik at USA kvalifiserte seg til finalen i lagkonkurransen, og Biles gikk til finalene i mangekamp og alle fire enkeltapparater. I lagkonkurransefinalen vant USA gull, og hun vant mangekampfinalen med 58,999 poeng, 2,1 poeng foran Tang Xijing fra Kina. Hun passerte da også Svetlana Khorkina som den kvinnelige turneren med flest VM-medaljer. På første dag av apparatfinalene vant hun frittstående, og tangerte da Vitalj Sjtsjerbas rekord på 23 VM-medaljer i turn. Samme dag kom hun på femteplass i skranke. På dag to av apparatfinalene vant hun bom, og passerte da Vitalj Sjtsjerba med 24 VM-medaljer, og hun vant også frittstående.